# Οδηγίες Συγγραφής Εργασιών

1. **Εξώφυλλο**

Όπως το πρότυπο εξώφυλλο που στέλνεται σε χωριστό αρχείο.

1. **Κύριο Μέρος - Διάρθρωση**

Πρόλογος

Περιεχόμενα

Κατάλογος Πινάκων

Κατάλογος Σχημάτων

Περίληψη στην Ελληνική

Περίληψη στην Αγγλική

Κεφάλαιο 1

Κεφάλαιο 2

..........

Επίλογος - Συμπεράσματα

Βιβλιογραφία

Παραρτήματα

* Η γραμματοσειρά του κειμένου να είναι Times Roman 11pt.
* Η απόσταση μεταξύ γραμμών ίση με 1.15.
* Να υπάρχει διάστημα μετά το τέλος κάθε παραγράφου.
* Κάθε σχήμα θα αριθμείται και θα έχει κεφαλίδα αμέσως μετά.
* Κάθε Πίνακας θα αριθμείται και θα έχει κεφαλίδα αμέσως πριν.

**7. ΒΙΒΛΙΟΓΡΑΦΙΑ** (με αλφαβητική σειρά κατά το ελληνικό αλφάβητο ή – διαχωρισμένη σε έντυπη και ηλεκτρονική).

*Πριν παραδώσετε την εργασία σας κάνετε ρίξτε μια τελευταία ματιά. Κοιτάξτε το κείμενό σας προσεκτικά και διορθώστε ορθογραφικά, γραμματικά ή συντακτικά λάθη, βελτιώστε τη γλώσσα, σιγουρευτείτε ότι έχετε ακολουθήσει σωστά τους κανόνες για τις παραπομπές, τις υποσημειώσεις, τα αποσπάσματα και τη βιβλιογραφία σας, αλλά και τα στοιχεία εξωφύλλου. Βεβαιωθείτε ότι η εργασία σας έχει εισαγωγή, ανάπτυξη κυρίου θέματος και σύνοψη-συμπεράσματα, και κυρίως ότι εξηγεί με σαφήνεια τις απόψεις και τα επιχειρήματά σας.*

## Βιβλιογραφία (references)

## Υποσημειώσεις (footnotes/endnotes)

Μια παραπομπή (reference) χρειάζεται όταν:

* **Παραθέτουμε επακριβώς λόγια κάποιου άλλου ατόμου** (λέξη προς λέξη). Δεν έχει σημασία εάν αυτό είναι φράση, πρόταση ή παράγραφος. Είναι απαραίτητο να υπάρχει παραπομπή της πηγής.
* **Παραφράζουμε ή συνοψίζουμε**. Πρέπει πάντα να παραπέμπουμε σε ιδέες ή στοιχεία που αντλούμε από άλλους συγγραφείς ακόμη και εάν τις έχουμε αλλάξει ή τροποποιήσει (ως προς τη διατύπωση ή/και το περιεχόμενό τους).
* **Χρησιμοποιούμε στατιστικά στοιχεία**.
* **Χρησιμοποιούμε διαγράμματα, πίνακες, ή παραρτήματα**. Παραπέμπουμε πάντα στην πηγή των στοιχείων αυτών εκτός και εάν αυτά προκύπτουν εξ’ ολοκλήρου από τη δική μας έρευνα.
* **Χρησιμοποιούμε αμφιλεγόμενα στοιχεία, απόψεις, γεγονότα ή στοιχεία που αμφισβητούνται.** Εντούτοις, δεν χρειάζεται να παραπέμπουμε σε πληροφορίες γενικής φύσης ή γεγονότα που είναι κοινή γνώση, π.χ. η περίοδος διάρκειας του Β’ Παγκοσμίου Πολέμου δεν χρειάζεται παραπομπές.

\* *Τα παραπάνω ισχύουν τόσο για βιβλία, άρθρα* ***και*** *ηλεκτρονικές πηγές.*

* + Εκτός από τις παραπομπές, στις πανεπιστημιακές και ακαδημαϊκές εργασίες συχνά παρατίθενται **επεξηγηματικές υποσημειώσεις** (footnotes ή endnotes) που σκοπό έχουν να εξηγήσουν εκτενέστερα κάτι που λέγεται μέσα στο κείμενο με τρόπο παρενθετικό και αποφορτίζοντας το κυρίως κείμενο από την πληροφορία αυτή. Οι υποσημειώσεις αυτές δεν είναι καλό να είναι μακροσκελείς (όχι πάνω από 10 σειρές) και γράφονται πάντα σε μικρότερο μέγεθος γραμμάτων από ότι τα γράμματα του κυρίως κειμένου.

**Προτείνεται η εφαρμογή της μεθόδου Harvard, η οποία παρουσιάζεται αναλυτικά και με παραδείγματα στη συνέχεια.**

**ΣΥΣΤΗΜΑ ΠΑΡΑΠΟΜΠΩΝ ΚΑΙ ΥΠΟΣΗΜΕΙΩΣΕΩΝ HARVARD**

Στο σύστημα αυτό, όταν χρησιμοποιούμε μέσα στο κείμενό μας ιδέες κάποιου άλλου συγγραφέα αναγνωρίζουμε **αμέσως** την πηγή εντός παρενθέσεως, δηλ. μέσα στο κείμενο. Παραθέτουμε πάντα το επίθετο του συγγραφέα και την ημερομηνία έκδοσης. Όταν η πληροφορία την οποία παραθέτουμε βρίσκετε σε συγκεκριμένη σελίδα του βιβλίου, τότε παραθέτουμε και τον αριθμό της σελίδας.

###### ΕΝΤΟΣ ΚΕΙΜΕΝΟΥ

##### **Παραδείγματα**

*Στο βιβλίο του Tim Jordan με τίτλο Cyberpower και συγκεκριμένα στη σελίδα 89 διαβάζουμε την άποψή του για τις ανισότητες στην πρόσβαση στο Διαδίκτυο. Γράφουμε:*

* Οι ανισότητες πρόσβασης είναι διπλής κατεύθυνσης (Jordan 1993, σ. 89), και γι αυτό......
* Ο Jordan (1993, σ. 89) εκτιμά ότι οι ανισότητες πρόσβασης είναι διπλής κατεύθυνσης.
* Ο Jordan (1993) ασχολείται με τις ανισότητες στην πρόσβαση στο βιβλίο του *Cyberpower*.
  + Όταν είναι περισσότεροι του ενός συγγραφέα

(Jones **&** Harris 1991)

Oι Jones **και** Harris (1991) εκτιμούν ότι....

* Όταν είναι περισσότεροι των τριών συγγραφέων χρησιμοποιούμε μόνο το όνομα του πρώτου συγγραφέα και εν συνεχεία τη διατύπωση ‘et al.’. Για παράδειγμα ένα έργο των Carter, Moreno, Kemp και Read, θα γραφτεί

Carter et al. (2000)

Ωστόσο, στη βιβλιογραφία γράφουμε τα ονόματα όλων των συγγραφέων

* Όταν στην παρένθεση της παραπομπής αναφερόμαστε σε δύο βιβλία γράφουμε ως εξής:

Οι ανισότητες στην πρόσβαση (Jordan 1993; Loader 2000)

* Όταν η παραπομπή μας είναι από βιβλίο εκδότη, γράφουμε ως εξής:

Οι ανισότητες στην πρόσβαση (εκδ. Κaufmann 1974)

* Όταν η παραπομπή μας προέρχεται από εφημερίδα χωρίς συγκεκριμένο συγγραφέα έχει ως εξής:

(Ελευθεροτυπία 27 Μαρτίου 2004, σ. 19)

\* Όταν η παραπομπή μας προέρχεται από εφημερίδα με συγκεκριμένο συγγραφέα τότε αναφέρουμε το όνομά του όπως συμβαίνει και στην περίπτωση των άρθρων και των βιβλίων.

* Όταν αναφερόμαστε σε παραπομπή δεύτερου επιπέδου, τη γράφουμε ως εξής:

Ο Barnes (1980, όπως παραπέμπεται στο Jordan 1993, σ. 89)

* Όταν έχουμε πολλαπλές παραπομπές στον ίδιο συγγραφέα

Ο Jordan (1993, 2000a, 200b) έχει ασχοληθεί με την ανάλυση.....

Ο Jordan (1993, σ. 20; 2001, σ. 80) χρησιμοποιεί τον όρο «κυβερνο-εξουσία»....

* Όταν παραθέτουμε άμεση παραπομπή 30 λέξεων ή μικρότερη τις ενσωματώνουμε μέσα στην παράγραφο που γράφουμε χρησιμοποιώντας εισαγωγικά, π.χ.

Ο Jordan (1993, σ. 89) έγραψε: «Οι ανισότητες στην πρόσβαση είναι διπλής κατεύθυνσης» ή

«Οι ανισότητες στην πρόσβαση είναι διπλής κατεύθυνσης» (Jordan 1993, σ. 89).

* Όταν παραθέτουμε μεγαλύτερα αποσπάσματα τότε τα γράφουμε σε ξεχωριστές παραγράφους με μεγαλύτερα περιθώρια στη σελίδα από δεξιά και αριστερά, χωρίς να χρησιμοποιούμε εισαγωγικά.
* Όταν έχουμε να κάνουμε με μια παραπομπή που δεν ανήκει σε συγκεκριμένο συγγραφέα, αλλά σε ένα συλλογικό σώμα, φορέα, οργανισμό, κλπ, γράφουμε ως εξής

(ΑoIR 2004)

Ένα δημοσίευμα του Association of Internet Researchers (2004) αναφέρει ότι....

## ΒΙΒΛΙΟΓΡΑΦΙΑ

Στη βιβλιογραφία παραθέτουμε τις πηγές μας αλφαβητικά στη βάσει την επιθέτων των συγγραφέων και χρονολογικά όταν χρησιμοποιούμε πάνω από ένα έργο του ίδιου συγγραφέα. Πρώτα βάζουμε το επίθετο του συγγραφέα, μετά τα αρχικά του μικρού του ονόματος και μετά το έτος έκδοσης του βιβλίου. Πρώτα μπαίνει ο εκδοτικός οίκος, και μετά ο τόπος έκδοσης. Εάν στη λίστα μας έχουμε πάνω από ένα βιβλία του ίδιου συγγραφέα που εκδόθηκαν την ίδια χρονιά χρησιμοποιούμε ‘μικρό γράμμα’ δίπλα στην ημερομηνία για να διακρίνουμε μεταξύ τους. Π.χ. 2000a, 2000b.

#### **Παραδείγματα**

**Βιβλίο** > Jordan, T. 1993, *Cyberpower,* Routledge, London.

**Βιβλίο δύο συγγραφέων** > Douglas, M. & Watson, C. 1984, *Networking,* Macmillan, London.

**Άρθρο περιοδικού** > Sagan, D. 1995, ‘Sex, Lies and Cyberspace’, *Wired USA,* vol. 3 (1), Ιούνιος, σ. 50-65

**Εκδότης** > Long, E. (εκδ.) 2001, *Νetwork Theories Revisited,* Sage, London.

**Δύο εκδότες** > Carter, C. & Peel, J. (εκδ.) *Εqualities and Inequalities in Global Society,* 2η έκδοση, Academic Press, London.

**Kεφάλαιο σε βιβλίο** > Jones, S. 2000, ‘Personal Identity on the Net’, στο *Virtual Culture,* εκδ. S. Jones, Sage, London.

**Άρθρο σε βιβλίο >** Smith, K. 2001, ‘Rules for conduct online’, *Journal of CMC,* vol. 1, no. 3, σ. 19-26, όπως αναφέρεται στο Wellman, B. 2004, *Networking in daily life,* Sage, London, σ. 70

**Άρθρο εφημερίδας >** Τelson, A. 2001, ‘Saving the future’, *New York Times,* 7 Φεβ., σ. 10

**Άρθρο εφημερίδας χωρίς συγγραφέα >** *New York Times,* 24 Δεκ. 2004, σ. 10

**Κείμενο συνεδρίου** > Laurel, P. 2002, ‘Power Politics’, *Proceedings of the Third Annual Conference,* International Society of Global Politics, Rio, 40-51

###### ΠΑΡΑΠΟΜΠΗ ΣΕ ΗΛΕΚΤΡΟΝΙΚΕΣ ΠΗΓΕΣ

> Όνομα συγγραφέα, ημερομηνία συγγραφής κειμένου-ανανέωση, τίτλος κειμένου, διεύθυνση πρόσβασης, ημερομηνία επίσκεψης

### Παραδείγματα

* Wallace, H. (17 Σεπτεμβρίου 2004) – τελευταία ανανέωση), ‘Information Overload’. Προσβάσιμο: <http://www.theage.com/news/news2.htm> (Hμερομηνία επίσκεψης: 2004, 4 Μαρτίου).

Εάν δεν μπορεί να βρεθεί το όνομα του συγγραφέα τότε αρχίζουμε αμέσως με τον τίτλο του κειμένου:

* ‘Ιnformation Overload’, (17 Σεπτεμβρίου 2004). Προσβάσιμο: <http://www.theage.com/news/news2.htm> (Ημερομηνία επίσκεψης: 2004, 4 Μαρτίου).

**ΑΞΙΟΛΟΓΗΣΗ ΚΑΙ ΒΑΘΜΟΛΟΓΗΣΗ**

Για την αξιολόγηση και βαθμολόγηση της διπλωματικής εργασίας, λαμβάνονται υπ’ όψιν:

1. Πρωτοβουλία που δείξατε κατά την υλοποίησή της (30%)
2. Ποιότητα εργασίας (30%)
3. Ποιότητα γραπτού κειμένου (30%)
4. Διάρκεια υλοποίησης (10%)

Η αξιολόγηση του γραπτού κειμένου, λαμβάνονται υπ’ όψιν τα ακόλουθα:

|  |  |
| --- | --- |
| ΚΑΤΗΓΟΡΙΑ | ΜΟΝΑΔΕΣ |
| ΠΕΡΙΕΧΟΜΕΝΟ  Δόμηση παρουσίασης περιεχομένου - Διεξοδικότητα στην ανάπτυξη - Χρήση γλώσσας | 60 |
| ΠΗΓΕΣ Αναφορά και αξιοποίηση πηγών | 20 |
| ΕΜΦΑΝΙΣΗ Μορφοποίηση - Χρήση εικόνων - Γενική αισθητική | 20 |
| **ΓΕΝΙΚΟ ΣΥΝΟΛΟ (άριστα):** | **100** |